ນັກວິທະຍາສາດ ຜະລິດຜິວໜັງ ຂອງ​ຄົນ ​ທີ່​ໃຊ້​ງານ​ໄດ້ແລ້ວ
ການ​ທີ່​ເຮົາ​ມີ​ຄວາມ​ສາມາດ​ ໃນ​ການ​ໃຊ້​ເຄື່ອງພິມ​ຊີວະ​ພາບ ​ເພື່ອ​ຄວບ​ຄຸມ​ຈໍານວນ​ຂອງ​ຜິວໜັງ​​ ​ໃນ​​ແຕ່ລະ​ໄລຍະ ​ແລະ​ຄວບ​ຄຸມ​ເນື້ອທີ່​ໄດ້ ​ເຮັດ​ໃຫ້​ພວກ​ເຮົາ​ມີ​ຄວາມ​ສາມາດ​ອັນ​ໃໝ່ ທີ່​ບໍ່ຄາດ​ຝັນ​ມາ​ກ່ອນ.
ພວກນັກວິທະຍາສາດໄດ້ສ້າງຜິວໜັງຢູ່ໃນຫ້ອງທົດລອງມາເປັນເວລາຂ້ອນຂ້າງດົນ ນານມາແລ້ວ ແຕ່ວ່າການໃຊ້ເຄື່ອງພິມຊີວະພາບ ພິມໜັງອອກມານັ້ນ ທາງນັກວິທະ ຍາສາດທັງຫລາຍເວົ້າວ່າ ເປັນການຄົ້ນພົບໃໝ່ ທີ່ຍິ່ງໃຫຍ່ຫລາຍ ດັ່ງທີ່ທ່ານ Jose Luis Jorcano, ຈາກພະແນກວິສະວະກໍາດ້ານຊີວະພາບ UC3M ທີ່ປະເທດສະເປນເວົ້າວ່າ: ຈຸດຫລັກຂອງຂັ້ນຕອນດັ່ງກ່າວແມ່ນ ນໍ້າມຶກຊີວະພາບ ຊຶ່ງເປັນການປະດິດເຍື້ອຫຸ້ມແຊລທີ່ມີແຊລຂອງຜິວໜັງຂອງຄົນ ທີ່ເປັນແຊລເນື້ອເຍື້ອ ໜຽວຕິດກັນທີ່ເອີ້ນວ່າ ແຊລສ້າງເສັ້ນໃຍ ຫຼື fibroblast ແລະວັດຖຸຊີວະພາບອັນອື່ນໆ ບໍລິສັດ Biodan ຊຶ່ງເປັນບໍລິສັດວິສະວະກໍາດ້ານຊີວະພາບ ກໍາລັງໃຫ້ຄວາມຮ່ວມມືກັບພວກນັກຄົ້ນຄວ້າ ພວກຫົວໜ້າທີມຄົ້ນຄວ້າເວົ້າວ່າ ຂັ້ນຕອນການປູກຜິວໜັງພົວພັນກັບການພົ່ນ “ນໍ້າມຶກຊີວະພາບ” ໃສ່ແຜ່ນແປ້ນພິມ ທີ່ຜິວໜັງກໍ່ຕົວຂຶ້ນ ດັ່ງທີ່ທ່ານ Alfredo Brisac, ຈາກກຸ່ມ Biodan ອະທິບາຍວ່າ: ຜິວໜັງຊີວະພາບສາມາດສ້າງຂຶ້ນໄດ້ດ້ວຍການໃຊ້ ແຊລຜິວໜັງຂອງຄົນ ເພື່ອນໍາໄປໃຊ້ໃນຂະແໜງການແພດ ເຊັ່ນການປິ່ນປົວການຖືກເຜົາໄໝ້ຢ່າງຮ້າຍແຮງ ເຄື່ອງພິມດັ່ງກ່າວສາມາດຜະລິດໜັງທີ່ພິມອອກໄດ້ປະມານ 100 ຊັງຕີແມັດມົນທົນ ໃນເວລາປະມານເຄິ່ງຊົ່ວໂມງ ພວກນັກຄົ້ນຄວ້າເວົ້າວ່າ ເລີ້ມຈາກນີ້ໄປ ບາດກ້າວທີ່ຖືກຕ້ອງຕໍ່ໄປກໍຄື ດໍາເນີນການດ້ານວິສະວະກໍາຊີວະພາບສຳລັບອະໄວຍະວະທຸກປະເພດ ດັ່ງທີ່ທ່ານJose Luis Jorcano, ຈາກພະແນກວິສະວະກໍາດ້ານຊີວະພາບ UC3M ທີ່ສະເປນກ່າວສະຫລຸບວ່າ: ປັດຈຸບັນຜິວໜັງຊີວະພາບ ກໍາລັງໄດ້ຮັບການສຶກສາຄົ້ນຄວ້າຢູ່ ໂດຍອົງການວາງລະບຽບຂອງຢູໂຣບ ເພື່ອຮັບປະກັນວ່າມັນປອດໄພ ຫາກແຕ່ວ່າ ກໍຈະສາມາດມີໄວ້ ໃຫ້ໃຊ້ໃນຂະແໜງການແພດ ແລະເພສັດຊະກຳໃນໄວໆນີ້